EkBass/fiwiki-20250220-pages-articles huggingface dataset:
Georgi Koval

Georgi Abramovitš Koval (, 25. joulukuuta 1913 – 31. tammikuuta 2006), syntyjään Žorž Abramovitš Koval, oli neuvostoliittolainen tiedustelu-upseeri. Venäläisten lähteiden mukaan Kovalin soluttautuminen Manhattan-projektiin GRU- agenttina vähensi radikaalisti kehitysaikaa, jonka Venäjä tarvitsi ydinaseiden valmistamiseen.Chervonnya, Svetlana Koval syntyi juutalaiseen maahanmuuttajaperheeseen Sioux Cityssä, Iowassa, Yhdysvalloissa. Kasvettuaan täysi-ikäiseksi hän matkusti pian Neuvostoliittoon Juutalaisten autonomiselle alueelle lähelle Kiinan rajaa. Siellä Koval värvättiin paikalliseen tiedusteluorganisaatioon, GRU:hun, jossa hänet koulutettiin ja nimettiin koodinimellä Delmar. Hän palasi Yhdysvaltoihin vuonna 1940 ja siirtyi siellä armeijaan kolme vuotta myöhemmin. Koval työskenteli ydinvoimaan erikoistuneissa tukimuslaboratorioissa, joista hän luovutti Venäjän hallinnon mukaan informaatiota Neuvostoliitolle. Tiedot käsittelivät valmistusmenetelmiä, Yhdysvaltojen ydinaseiden tuotantopisteiden sijainteja sekä poloniumin, plutoniumin ja uraanin osuuksia yhdysvaltalaisissa ydinaseissa. Sodan jälkeen Koval lähti lomailemaan Eurooppaan, mutta ei koskaan palannut takaisin Yhdysvaltoihin. Vuonna 2007 Venäjän presidentti Vladimir Putin palkitsi Kovalin postuumisti Venäjän federaation sankari -arvonimellä hänen "rohkeudestaan ja sankarillisuudestaan suorittaessaan erityistä tehtävää."Moskovan Kreml == Lähteet == * * === Viitteet === Luokka:Vakoojat Luokka:Venäjän federaation sankarit Luokka:Vuonna 1913 syntyneet Luokka:Vuonna 2006 kuolleet
Tiiskeri (laiva)

Tiiskeri on ensimmäinen suomalainen ”supertankkeri” eli hyvin suurikokoinen öljysäiliöalus. Se on rakennettu vuonna 1969. Sisaralus Enskeri valmistui vuotta myöhemmin. Tiiskeri rakennettiin vuonna 1969 Rheinstahl Nordseewerkessa. Se sai uudeksi nimekseen Bonito vuonna 1986 ja Mandalay vuonna 1989. Alus romutettiin vuonna 1992.Shipspotting.com – Tietoja ja kuva ==Lähteet== == Aiheesta muualla == * Nesteen supertankkeri saapui Sköldvikiin vastatuulessa. Yle Elävä arkisto. Luokka:Tankkerit Luokka:Neste Shipping
The Hall of the Olden Dreams

The Hall of the Olden Dreams on espanjalaisen power metal -yhtye Dark Moorin toinen albumi, joka julkaistiin vuonna 2000. == Kappaleet == # # # # # # # # # # # == Kokoonpano == * Elisa C. Martín – laulu * Enrik García – kitara * Albert Maroto – kitara * Anan Kaddouri – bassokitara * Jorge Sáez – rummut * Roberto Peña de Camús – kosketinsoitin === Muut tekijät === * Andreas Marschall – kansikuva * Luigi Stefanini – tuottaja, äänittäjä == Arvostelut == * Imperiumi: 7/10 ==Lähteet== == Aiheesta muualla == * The Hall of the Olden Dreams discogs.com -sivustolla * Luokka:Vuoden 2000 albumit Luokka:Espanjalaiset power metal -albumit luokka:Espanjalaiset sinfoniset metallialbumit
Marble

Marble on KDE-yhteisön kehittämä karttasovellus. Se toimii virtuaalisena karttapallona, mutta karttoja voi myös tarkastella litteinä tai Mercatorin projektiona. Marbleen voi tuoda kartta-aineistoa muun muassa OpenStreetMapistä, Wikipediasta tai KML-tiedostoina. Oletusarvoisesti asennuksessa tulee mukana kartta-aineistoa noin 10 megatavua, ja ohjelma lataa sitä verkosta lisää karttaa selatessa. Verkosta voi kuitenkin myös hakea kartat etukäteen omalle koneelle valmiiksi, mikä on järkevintä jos verkkoyhteys on hidas ja toisaalta levytila riittää. Marble ei vaadi 3D-kiihdytystä näyttökortilta. Marble on kirjoitettu C++-kielellä käyttäen Qt- ohjelmistokehystä. ==Lähteet== ==Aiheesta muualla== *Marblen kotisivut Luokka:KDE Luokka:Karttapalvelut Luokka:Windows-ohjelmat Luokka:Mac OS -ohjelmat Luokka:Linux-ohjelmat Luokka:Vapaat ohjelmistot
Kekkolanlampi

Kekkolanlampi on Oulujoen vesistöön kuuluva järvi Otermanjärven eteläpuolella Vaalassa Pohjois-Pohjanmaalla. Järvi sijaitsee noin 26 kilometriä kuntakeskuksesta koilliseen. Järvi on 1,6 kilometriä pitkä ja enimillään 600 metriä leveä. Sen pinta-ala on 71,2 hehtaaria ja rantaviivan pituus 3,96 kilometriä. Järvellä ei ole saaria tai asutusta. Rannat ovat pääosin soistunutta metsämaata. Muutaman sadan metrin päähän järvestä tulee metsäautotie, joka erkanee yhdystieltä 19021, jolle on puolestaan yhteys valtatieltä 22 ja yhdystieltä 8832. Kekkolanlampi sijaitsee Oulujoen vesistössä (vesistöaluetunnus 59) Oulujärven alueen (59.3) Aittojoen valuma- alueella (59.34), jonka Kaihlasen-Vanhajoen alueeseen (59.342) se kuuluu. Vedenpinnan korkeus on 138,6 mpy. Järveen laskee lukuisia suo-ojia. Kekkolanlampi laskee sen kaakkoispäästä lähtevää Lahnaspuroa pitkin, joka yhtyy Vanhajokeen kahden kilometrin päässä. == Lähteet == Luokka:Oulujärven alue Luokka:Vaalan järvet
Kangasalan Urheilijat -68

KU-68 (Kangasalan Urheilijat -68) on urheiluseura, jossa harrastetaan monia lajeja kuten koripalloa, salibandya sekä yleisurheilua. Suoraman Ponnistus ja Vatialan Vauhti yhdistettiin vuonna 1968 ja perustettiin KU-68, joka alkoi toimia koko Kangasalan kunnan alueella TUL:n yleisseurana. Seura on saanut toiminnastaan Wihuri-palkinnon vuonna 2006. Seuran jäsenmäärä on noin 700 (2006). Wihuri-palkinto hyvälle seuralle 2006, sivu 19 == Lähteet == == Aiheesta muualla == *Seuran kotisivu *Järvenpää, Eero: Kangasalan Urheilijat -68. 2008. Luokka:Kangasalalaiset urheiluseurat Luokka:Suomalaiset urheilun yleisseurat Luokka:Vuonna 1968 perustetut urheiluseurat Luokka:Suomen Työväen Urheiluliiton jäsenseurat
Miro Marttila

Miro Marttila (s. 22. heinäkuuta 1987 Mynämäki) on suomalainen pesäpalloilija, joka edustaa Manse PP:tä. Hänet valittiin vuonna 2011 Superpesiksen vuoden tulokkaaksi. == Ura == Marttila siirtyi Hyvinkään Tahkon joukkueeseen pelaamaan Superpesistä kaudeksi 2011. Hän solmi seuran kanssa try-out- sopimuksen talvella 2010-2011. Keväällä Tahko ja Marttila pääsivät sopimukseen kaudesta 2011. Sopimukseen sisältyi optio seuraavasta vuodesta Ennen kautta 2011 Marttila pelasi Jokioisten Koetuksessa Ykköspesistä. Marttila on Mynämäen Vesan kasvatti. Mynämäen ja Jokioisten lisäksi hän pelasi Ulvilan Pesä- Veikoissa, Pöytyän Urheilijoissa sekä Laitilan Jyskeessä ennen Tahkoon siirtymistään. Debyyttinsä Superpesiksessä Marttila teki kauden 2011 avausottelussa. Samassa ottelussa hän löi uran ensimmäisen juoksunsa. Hän sijoittui debyyttikaudellaan Superpesiksen runkosarjan lyöjätilaston sijalle 24 lyöden neljä kunnaria sekä 24 tavallista juoksua. Kauden päätteeksi hänet palkittiin vuoden tulokkaana. Marttila teki kauden aikana kahden vuoden jatkosopimuksen Tahkon kanssa. Marttilan ja Tahkon sopimus laitettiin kuitenkin tauolle, sillä hänen työnsä ei antanut periksi Superpesiksessä pelaamiselle. Sen sijaan Marttila pelasi kauden 2012 Puna-Mustissa Ykköspesistä. Marttila löi Ykköspesiksessä 21 ottelussaan yhteensä 26 juoksua. PuMu palkitsi Marttilan kauden päätteeksi Heikki Kujala -palkinnolla. Kauden 2013 Marttila pelasi Manse PP:ssä Suomensarjaa. Vaikka hän pelasi vain kahdeksassa ottelussa 16:sta, Marttila sijoittui lohkonsa lyöjäpörssin sijalle 7. Pudotuspelien lyöjätilaston Marttila voitti lyömällä kuudessa ottelussa 27 juoksua (kolme kunnaria, 24 tavallista) voittaen toiseksi taulukossa sijoittuneen Janne Lähteen kahdeksan juoksun erolla. Marttilan rooliin sisällä kuuluu kotiuttaminena ja vaihtaminen. Hän pelaa lähinnä jokerina, mutta on pelannut myös ulkokentällä. Mieluisimmaksi ulkopelipaikakseen Marttila on maininnut polttolinjan. Marttila lyö vasemmalta oikealle. == Saavutukset == * Superpesiksen vuoden tulokas: 2011 http://www.pesis.fi/pesapalloliitto/historia/parhaat-pelaajat- kausittain/vuoden_tulokkaat/ == Lähteet == *Marttilan profiili Hyvinkään Tahkon kotisivuilla === Viitteet === Luokka:Suomalaiset pesäpalloilijat Luokka:Vuonna 1987 syntyneet Luokka:Elävät henkilöt
Jacques Jouanneau

Jacques Jouanneau (3. lokakuuta 1926 – 19. heinäkuuta 2011) oli ranskalainen näyttelijä. Hän syntyi Angersin kaupungissa Ranskassa. == Filmografiaa == * Pariisin naiset (1954) * Elana ja miehet (1956) * Comme un cheveu sur la soupe (1957) * Karkaileva korpraali (1962) * Judex – salaperäinen kostaja (1963) * Nuori pari (1970) * Lucky Luke Daisy Townissa (1971) (ääni) * Öljyä, pimuja ja roistoja (1971) Luokka:Vuonna 1926 syntyneet Luokka:Vuonna 2011 kuolleet Luokka:Ranskalaiset näyttelijät
Jesse Jokela

Jesse Jokela (s. 7. huhtikuuta 1987 Ulvila) on suomalainen pesäpalloilija, joka edusti kaudella 2013 Kankaanpään Mailaa. == Ura == Ensimmäiset ottelunsa Superpesiksessä Jokela pelasi kaudella 2010 kasvattajaseurassaan Ulvilan Pesä- Veikoissa. Sitä ennen hän oli edustanut Ulvilaa poikien Superpesiksessä, Ykköspesiksessä sekä Superpesiksen karsintasarjassa. Lisäksi hän pelasi kaudella 2007 poikien Superpesiksessä Kankaanpään Mailan joukkueessa. Jokela pelasi myös Suomensarjassa yhden ottelun vuonna 2005 Laitilan Jyskeen joukkueessa. Hän löi kyseisessä ottelussa kuusi juoksua. Ulvila oli pelannut Superpesiksen karsintasarjassa jo vuosina 2006, 2007 ja 2008, mutta vuodeksi 2010 seura pääsi vihdoin Superpesikseen. Jokela pelasi vuonna 2010 Ulvilan joukkueessa 32 ottelua Superpesistä. Hänet palkittiin kauden tulokkaana. Ulvilan tiputtua sarjasta Jokela siirtyi kaudeksi 2011 Hyvinkään Tahkoon. Tahkossa hän pelasi kaksi kautta, joiden aikana hän pelasi 56 ottelua Superpesiksessä, toi niissä yhteensä 36 juoksua ja löi 189 kärkilyöntiä. Jälkimmäisellä kaudella Jokelan rooli vakiintui ykköskärjen vaihtajaksi. Jokela kärsi kauden 2012 pudotuspeleissä nivusvammoista. Kaudeksi 2013 Jokela vaihtoi Kankaanpään Mailaan. Hän pelasi runkosarjassa 21 ottelua, joissa hän löi yhdeksän ja toi kuusi juoksua sekä saavutti 63 kärkilyöntiä. Jokela pelasi kauden aikana sekä vaihtajana, kotiuttajana että jokerina. Jokela loukkaantui ottelussa Koskenkorvan Urheilijoita vastaan. Hänen poissaolonsa kesti noin kolme viikkoa. Jokela pelaa kolmosvahtina sekä vaihtajana. Hänet valittiin Satakunnan vuoden miespesäpalloilijaksi 2010. Jokela on avoliitossa ja asuu Porissa. == Saavutukset == * Superpesiksen vuoden tulokas: 2010 http://www.pesis.fi/pesapalloliitto/historia/parhaat-pelaajat- kausittain/vuoden_tulokkaat/ == Tilastot == === Superpesis-ura === Vuosi Joukkue Ottelut Lyödyt Tuodut Kärkilyönnit 2010 UPV 26 1 + 1 13 111 2011 Tahko 30 2 + 3 17 94 2012 Tahko 26 2 + 4 19 90 2013 KaMa 21 0 + 9 6 63 == Lähteet == * Jokelan profiili Hyvinkään Tahkon sivuilla === Viitteet === Luokka:Suomalaiset pesäpalloilijat Luokka:Vuonna 1987 syntyneet Luokka:Elävät henkilöt
Taneli Rantatorikka

Taneli Rantatorikka (s. 18. tammikuuta 1982 Hyvinkää) on suomalainen pesäpalloilija. Rantatorikka aloitti Superpesiksessä 1999 Haminan Palloilijoissa. Hän on pelannut Superpesiksessä myös Kankaanpään Mailassa ja kasvattajaseurassaan Hyvinkään Tahkossa. Rantatorikka edusti Haminaa kauteen 2001 saakka, kunnes siirtyi 2002 Kankaanpäähän. Sen jälkeen hän edusti lähinnä Riihi-Pesistä Ykköspesiksessä ja Suomensarjassa. Kaudella 2011 hän kuitenkin pääsi edustamaan Tahkoa seuran lukkarin Iiro Haimin loukkaannuttua. Hän pelasi Tahkossa loppukauden lukkaroiden lopulta 21 ottelussa. Rantatorikka jatkoi seuran edustusjoukkueessa myös kaudella 2012. Hän oli mukana jokaisessa Tahkon 32:ssa ottelussa. Kaudeksi 2013 Rantatorikka siirtyi ykköslukkariksi Jyväskylän Kiriin. Rantatorikka pelaa lukkarina. Sisällä hän on pelannut lähinnä vaihtajana ja kotiuttajana. == Tilastot == === Superpesis-ura === Vuosi Joukkue Ottelut Lyödyt Tuodut Kärkilyönnit 1999 Hamina 8 0 + 2 0 19 2001 Hamina 9 0 + 1 0 8 2002 Kankaanpää 26 0 + 4 1 44 2006 Tahko 1 0 + 0 0 1 2007 Tahko 1 0 + 0 0 0 2011 Tahko 21 0 + 3 1 22 2012 Tahko 32 0 + 6 3 43 2013 Kiri 35 1 + 15 8 95 == Saavutukset == === Pelaajana === * 1 SM-kulta: 2007 == Lähteet == *Rantatorikan profiili Hyvinkään Tahkon sivuilla === Viitteet === Luokka:Suomalaiset pesäpalloilijat Luokka:Vuonna 1982 syntyneet Luokka:Elävät henkilöt
Neuvostoliiton lait

Neuvostoliiton lait, myös Sosialistinen laki, oli Neuvostoliitossa lokakuun vallankumouksen jälkeen kehitetty lakijärjestelmä. Useat kommunistivaltiot, muun muassa Mongolia, Kiina, Kuuba ja Vietnam sekä useat Varsovan liittoon kuuluneet itä-Euroopan valtiot, ottivat laeista mukailtuja versioita käyttöön toisen maailmansodan jälkeen. Sosialistinen laki piti lakia politiikan aseena ja oikeusistuimet toimivat hallinnon alaisuudessa. Järjestelmä oli suunniteltu suojelemaan valtiota yksilöltä. Salainen poliisi sai lisäksi huomattavan laajat toimivaltuudet. == Varhainen sosialistinen laki == Vuonna 1917 viranomaiset kumosivat Tsaarinaikaisen lainsäädännön ja muodostivat sosialistisen lainsäädännön. Järjestelmä kumosi länsimaiset lainsäädännön periaatteet, kuten yksilönoikeuden suojaamisen. Länsimaisen oikeusteorian mukaan yksilö on ihmisoikeuksien haltija, joita käytetään hallintoa vastaan. Sosialistisessa laissa tilanne oli päinvastainen. Rikosta ei pidetty lain vastaisena toimintana vaan toimintana, joka saattoi uhata Neuvostoliittoa. Julkisten oikeudenkäyntien tarkoituksena ei ollut tutkia oliko rikosta tapahtunut vai ei. Tämän olivat puoluevirkamiehet päättäneet jo aiemmin. Oikeudenkäynnit tarjosivat foorumin neuvostopropagandalle. Puolustusasianajajien, joiden piti olla puolueen jäseniä, tuli pitää syytetyn syyllisyyttä itsestäänselvyytenä. == Oikeusistuimet == Sosialistisessa laissa ei noudatettu akkusatorista menetelmää, jossa kantaja ja vastaaja esittävät näkemyksensä puolueettoman tuomarin edessä. Neuvostoliitossa oikeus koostui tuomarista, prokuraattorista, puolustusasianajajasta ja kahdesta avustajasta. Vuoteen 1956 Neuvostoliitossa oli oikeusministeriö. Tuomarit pyrkivät pitämään lain tekniset yksityiskohdat mahdollisimman vähäisinä. Oikeuden tehtävänä oli löytää totuus, ei suojata oikeuksia. Muilta osin oikeusjärjestelmä muistutti anglosaksista järjestelmää. Kaikki yksilöt olivat tasavertaisia oikeuden edessä, vastaaja ja kantaja saattoivat valittaa korkeampaan oikeusistuimeen. Järjestelmä takasi vastaajalle oikeuden asianajajaan ja tarjosi oikeuden siihen, että oikeudenkäynti järjestettäisiin vastaajan äidinkielellä tai hän saattoi käyttää tulkkia. Useimmat oikeudenkäynnit olivat julkisia, mutta neuvostohallinto saattoi halutessaan määrätä oikeudenkäynnin järjestettäväksi salaisena. luokka:Neuvostoliiton politiikka
Antti Kataja-Rahko

Antti Kataja-Rahko (s. 4. lokakuuta 1980 Kuortane) on suomalainen entinen pesäpalloilija, joka lopetti uransa kauden 2011 päätteeksi. Lisäksi Kataja- Rahko soittaa kitaraa Nemossa. == Ura == Kataja-Rahkon kasvattajaseura on Kuortaneen Kunto. Superpesis-uransa hän aloitti kaudella 1999 Seinäjoen Maila- Jusseissa. Debyyttikaudellaan Kataja-Rahko pelasi seitsemän ottelua. Seuraavat kaksi kautta hän edusti Alajärven Ankkureita pelaten sekä Superpesiksessä että juniorisarjoissa. Jälkimmäisellä kaudella Kataja-Rahko löi Superpesiksessä 30 ottelussa 30 juoksua, joista kaksi oli kunnareita. Kahden vuoden jälkeen Kataja-Rahko siirtyi takaisin Seinäjoelle. Vain yhden kauden jälkeen hän siirtyi Nurmon Jymyyn, jota edusti kuuden kauden ajan. Kataja-Rahkon ensimmäisen Nurmon-vuoden aikana Nurmon Jymy pelasi Ykköspesistä, mutta seura nousi Superpesikseen. Kataja-Rahko löi Nurmon-vuosinaan parhaalla kaudellaan 26 juoksua ja teki 135 kärkilyöntiä. Tuotujen yhden kauden ennätys oli 39. Sen hän teki vuonna 2010, kun rooli numerolla 2 oli etenijäpainotteinen. Kaudeksi 2011 Kataja-Rahko siirtyi Hyvinkään Tahkoon yhden vuoden sopimuksella, johon kuului vuoden optio. Hän pelasi Tahkossa 17 ottelua, joissa hän löi neljä ja toi kahdeksan juoksua. Kataja-Rahko kärsi kauden aikana loukkaantumisista. Edellisen kauden lopussa Kataja-Rahkon jalkaan tuli rasitusmurtuma. Hän kärsi jalkavaivoista jo kauden alussa halli-SM-turnauksessa. Jalkavaivaisena Kataja- Rahko joutui olemaan sivussa loukkaantumisen takia myös Superpesis-kauden 2011 aikana. Kataja-Rahko lopetti uransa kauden päätteeksi. Hän pelasi pesäpalloa 24 vuoden ajan. Kataja-Rahko pelasi kopparina sekä vaihtajana. Hänellä on yksi hopea (2005) ja yksi pronssi (2008). Itä–Länsi-otteluun Kataja-Rahko on valittu kerran, 2004. Lisäksi hän pelasi A-poikien Itä–Länsi-ottelussa vuonna 1999. Kataja-Rahko soittaa kitaraa vuonna 1998 perustetussa yhtyeessä Nemo. Kitaransoiton lisäksi Kataja-Rahko on säveltänyt ja sanoittanut yhtyeen kappaleita. == Tilastot == === Superpesis-ura === Vuosi Joukkue Ottelut Lyödyt Tuodut Kärkilyönnit 1999 Seinäjoki 10 0 + 2 5 41 2000 Alajärvi 25 2 + 13 5 53 2001 Alajärvi 23 1 + 25 9 52 2002 Seinäjoki 32 4 + 9 15 97 2004 Nurmo 34 6 + 20 21 135 2005 Nurmo 38 3 + 9 11 84 2008 Nurmo 31 4 + 13 8 79 2009 Nurmo 20 0 + 6 8 57 2010 Nurmo 25 2 + 4 38 119 2011 Hyvinkään Tahko 17 0 + 4 8 72 == Saavutukset == === Pelaajana === * 1 SM-hopea: 2005 * 1 SM-pronssi: 2008 * 1 Itä–Länsi-ottelu: 2004 == Lähteet == *Kataja-Rahkon profiili Hyvinkään Tahkon kotisivuilla === Viitteet === Luokka:Suomalaiset pesäpalloilijat Luokka:Vuonna 1980 syntyneet Luokka:Elävät henkilöt Luokka:Suomalaiset kitaristit
Maja Kersnik

Maja Kersnik (s. 17. huhtikuuta 1981) on slovenialainen sulkapalloilija. Kersnik osallistui EM-kisoissa nelinpeliin ja sekanelinpeliin, mutta putosi heti ensimmäisellä kierroksella. Hän pääsi samana vuonna MM-kilpailuissa nelinpelissä toiselle kierrokselle, mutta hävisi kaksinpelissä ensimmäisen ottelunsa Ruotsin Elin Bergblomille. Kersnik putosi MM-kisoissa 2007 ensimmäisellä kierroksella sekä kaksinpelissä, nelinpelissä että sekanelinpelissä. == Lähteet == Luokka:Slovenialaiset sulkapalloilijat Luokka:Vuonna 1981 syntyneet Luokka:Elävät henkilöt
Marilynne Robinson

Marilynne Robinson (s. 26. marraskuuta 1943 Sandpoint, Idaho) on yhdysvaltalainen kirjailija. Vuodesta 1962 Robinson opiskeli Brownin yliopiston Pembroke Collegessa uskontotiedettä ja kirjallisuutta. Hän valmistui vuonna 1966 ja suoritti jatko-opintoja Seattlessa Washingtonin yliopistossa, missä hän opiskeli englantia. Robinson väitteli tohtoriksi vuonna 1977. Robinsonin esikoisromaani Talonhaltijat ilmestyi vuonna 1980. Se voitti PEN/Hemingway Awardin ja oli ehdolla Pulitzer-palkinnon saajaksi. Teoksesta sovitettiin myös elokuva Sylvien talo vuonna 1987. Robinsonin toinen teos Gilead ilmestyi vuonna 2004 ja voitti vuoden 2005 Pulitzer-palkinnon. Ilmestymisvuonnaan se palkittiin National Book Critics Circle Awardilla. Robinsonin kolmas romaani, Kotiin, ilmestyi vuonna 2008. Se palkittiin Orange- palkinnolla, joka myönnetään englanniksi kirjoittavalle naiskirjailijalle. Vuonna 2014 ilmestyi romaani Lila, joka sijoittuu samaan kuvitteelliseen Iowassa sijaitsevaan kaupunkiin kuin kaksi aiempaa teosta. == Suomennetut teokset == * * * == Lähteet == Luokka:Yhdysvaltalaiset kirjailijat Luokka:Kirjallisuuden Pulitzer-palkinnon saaneet Luokka:Vuonna 1943 syntyneet Luokka:Elävät henkilöt
Söderholm

Söderholm on muun muassa seuraavien henkilöiden sukunimi: * Anna-Lisa Söderholm (1941–2014), suomalainen hammaslääkäri, lääkäri ja professori * Arthur Söderholm (1875–1947), suomalainen yritysjohtaja ja kauppaneuvos * Börje Söderholm (1922–1998), suomalainen valokuvaaja, mainospäällikkö, filmipäällikkö ja yrittäjä * Gösta Söderholm (1886–1944), suomalainen kauppatieteilijä ja professori * Henry Söderholm (1938–2015), suomalainen diplomaatti * Jan-Christian Söderholm (s. 1976), suomalainen näyttelijä * Johan Albert Söderholm (1827–1866), suomalainen filosofian tohtori ja roomalaisen kirjallisuuden dosentti * John Söderholm (1858–1907), suomalainen toimittaja * Karl Söderholm (1859–1948), Korkeimman hallinto-oikeuden presidentti ja Åbo Akademin kansleri * Karl Söderholm (1890–1960), suomalainen jääkärieverstiluuntantti * Kerstin Söderholm (1897–1943), suomenruotsalainen runoilija * Mayreth Söderholm (s. 1970), suomalainen näyttelijä ja käsikirjoittaja * Michaela Söderholm (s. 1992), suomalainen malli, Miss Suomi 2017 * Miika Söderholm, suomalainen punkmuusikko * Oskari Söderholm (1854–1915), suomalainen lehtimies * Ragnar Söderholm (1907–1975), suomalainen järjestöjohtaja, maanviljelysneuvos * Rauno Söderholm (1951–2010), kirjailija, runoilija, filosofi ja politiikan tutkija * Roosa Söderholm (s. 1994), suomalainen näyttelijä * Toni Söderholm (s. 1978), suomalainen jääkiekkoilija * Viktor Vilhelm Söderholm (1838–1901), suomalainen merikapteeni, maanviljelijä ja valtiopäivämies.
Damage (vuoden 2009 elokuva)

Damage on vuonna 2009 suoraan DVD:lle julkaistu yhdysvaltalainen toimintaelokuva. Elokuvan on ohjannut Jeff King ja käskikirjoittanut Frank Hannah. Pääosissa näyttelivät Steve Austin, Walton Goggins ja Laura Vandervoort. Elokuva julkaistiin suoraan DVD:lle Britanniassa ja Australiassa. Sen sijaan Yhdysvalloissa elokuva sai ensi-iltansa elokuvateattereissa tammikuussa 2010. ==Juoni== John Brickner pääsee ehdonalaiseen vapauteen ja saa näin elää ulkomaailmassa. Brickner löytää pian töitä rakennustyömaalta ja portsarin paikan baarista. Myöhemmin Veronica pyytää Brickneriltä palvelusta kerätä rahaa hänen tyttärensä sydämen siirtoa varten. Brickner ei aluksi aio auttaa, mutta päättää lopulta tarttua Renon tarjoukseen ansaitakseen rahaa tappeluista leikkausta varten. == Rooleissa == ==Aiheesta muualla== * Leffatykin arvostelu Luokka:Vuoden 2009 yhdysvaltalaiset elokuvat Luokka:Yhdysvaltalaiset toimintaelokuvat Luokka:Suoraan videolle julkaistut elokuvat Luokka:Jeff Kingin ohjaamat elokuvat
Goran Hadžić

Goran Hadžić (, 7. syyskuuta 1958 Vinkovci, Kroatian sosialistinen tasavalta, Jugoslavian sosialistinen liittotasavalta – 12. heinäkuuta 2016 Novi Sad, Serbia) oli serbialainen poliitikko, upseeri ja Kroatian sodan aikainen Krajinan serbitasavallan presidentti vuosina 1992–1994. Häntä syytetään Jugoslavia-tuomioistuimessa Kroatian sodan aikaisista sotarikoksista ja rikoksista ihmisyyttä vastaan. Milan Babićin tilalle Krajinan johtoon nimitettyä Hadžićia epäillään muun muassa vuonna 1991 Vukovarin sairaalaan tehdystä hyökkäyksestä, jossa hänen johtamansa serbijoukot tappoivat 264 kroaattisiviiliä. Kuolleet olivat sairaalan potilaita tai sinne suojaan paenneita ihmisiä. Jugoslavia-tuomioistuin antoi vapaasti Serbiassa asuneesta Hadžićista pidätysmääräyksen vuonna 2004, minkä jälkeen tämä piiloutui. Hänet pidätettiin ja vietiin Haagiin heinäkuussa 2011. Hadžić oli viimeinen 161 kadoksissa olleista, sotarikoksista etsintäkuulutetuista serbijohtajista. 14-kohtaisen syytteen mukaan Hadžić oli syyllistynyt sotarikoksiin ja rikoksiin ihmisyyttä vastaan, mukaan lukien vainot, teloitukset ja kiduttaminen. Oikeudenkäynti Haagin sotarikostuomioistuimessa keskeytettiin keväällä 2016 Hadžićin heikon terveydentilan vuoksi. Aivosyöpää sairastanut Hadžić kuoli sairaalassa Novi Sadissa Pohjois-Serbiassa 12. heinäkuuta 2016.Sotarikoksista syytetty Hadzic astui oikeuden eteen MTV3 25.7.2011. Viitattu 13.7.2016Serbia pidätti viimeisen sotarikoskarkurin Ilta-Sanomat 20.7.2011. Viitattu 13.7.2016 Goran Hadzic, Croatian-Serb war crimes defendant, dies at 57 BBC 12.7.2016. Viitattu 13.7.2016 == Lähteet == == Aiheesta muualla == Luokka:Jugoslavialaiset poliitikot Luokka:Sotarikoksista syytetyt Luokka:Vuonna 1958 syntyneet Luokka:Vuonna 2016 kuolleet
Parvanin maakunta

Parvanin maakunta (pers./) on yksi Afganistanin 34 maakunnasta. Se sijaitsee Koillis-Afganistanissa heti Kabulin maakunnan pohjoispuolella. ==Väestö== Maakunnan väestöstä enemmistö, 70 prosenttia, on tadžikkeja, joihin kuuluvat qizilbashit. Lisäksi on pataaneja (joihin kuuluvat arabit). Shinwarin alueella on myös pieni alue, jossa asuu hazaroita, joita on noin 2–4 prosenttia koko maakunnan asukkaista.Parwan provincial profile Parwan province on nps.edu == Alueet== Parvanin maakunnan alueet Alue Pääkaupunki VäkilukuMrrd.gov.af Pinta-alaAfghanistan Geographic & Thematic Layers, viitattu 24.7.2011 Notes Bagramin alue 75 423 Charikarin alue 130 613 Ghorband 74 123 Jabal Sarajin alue 48 052 Jaettu vuonna 2005 Kohi Safi 13 627 Salangin alue 13 627 Sayed Khel 33 334 Perustettu 2005 Jabul Sarajin alueelle Shekh Ali 22 831 Shinwari 39 057 Surkhi Parsa 33 639 ==Lähteet== ==Aiheesta muualla== *Parwan Provincial Profile (pdf) Luokka:Afganistanin maakunnat
Cuthbert

Cuthbert (k. 760) oli anglosaksinen kirkonmies, joka toimi Canterburyn arkkipiispana ja sitä ennen mahdollisesti Herefordin piispana. Cuthbert oli Lymingen luostarin apotti vuoteen 736, jolloin hänet nimitettiin Herefordiin piispaksi. == Lähteet == Luokka:Canterburyn arkkipiispat Luokka:Syntymävuosi tuntematon Luokka:Vuonna 760 kuolleet
Rock ’n’ Roll Damnation

Rock 'n' Roll Damnation on australialaisen AC/DC-yhtyeen vuonna 1978 julkaistu kappale ja single. Laulun kirjoittivat Angus Young, Malcolm Young ja Bon Scott. Singlen B-puolena oli painoksesta riippuen joko ”Kicked in the Teeth” tai ”Sin City”. Kappaleesta muodostui AC/DC:n ensimmäinen Britannian listalle yltänyt single sijan 24 muodossa. Siitä tuli hitti myös Alankomaissa, missä se ylsi listan sijalle 18. Niinpä AC/DC kutsuttiin television Top of the Pops -listaohjelmaan 8. kesäkuuta 1978 – tosin yhtye suhtautui tähän hieman vastentahtoisesti.Murray&Durieux; 2007, s. 232. Atlantic Records odotti Powerage-albumista menestystä Yhdysvalloissa, mutta oli tyytymätön albumin ensimmäiseen versioon. Niinpä ”Rock ’n’ Roll Damnation” äänitettiin levyn valmistumisen jälkeen, ja toimitettiin Yhdysvaltoihin hitin toivossa. Tästä syystä kyseinen kappale puuttuu alkuperäisistä Poweragen brittipainoksista.Murray&Durieux; 2007, s.231. ”Rock 'n' Roll Damnation” ei kuitenkaan noussut Yhdysvaltain Billboard Hot 100 -listalle. Kappaleen promovideo kuvattiin Glasgow’n Apollossa soitetun konsertin soundcheckissä. Samasta konsertista koostettiin livealbumi If You Want Blood You’ve Got It, jolle sisältyy myös ”Rock ’n’ Roll Damnationin” liveversio.. == Kappaleet singlellä == A-puoli # B-puoli # * (Alankomaat) # * (Britannia) *Lähde: == Kokoonpano == *Angus Young – kitara *Malcolm Young – kitara *Bon Scott – laulu *Phil Rudd – rummut *Cliff Williams – bassokitara *Lähde: == Lähteet == * === Viitteet === Luokka:AC/DC:n kappaleet Luokka:Vuoden 1978 kappaleet
Von Economon tauti

Von Economon tauti eli encephalitis lethargica eli unitauti on aivotulehduksen laji. Tauti vahingoittaa potilaan aivoja ja johtaa usein parkinsonismiin tai kuolemaan. Tautia kutsuttiin myös nimellä post-enkefaliittinen parkinsonismi. Sairauden kuvasi ensimmäisenä Constantin von Economo (1876–1931) vuonna 1917. Suuri unitautiepidemia riehui maailmassa vuosina 1915–1926. Taudin syy ei ole tiedossa. Eräitä viruksia, esimerkiksi influenssavirusta, on epäilty taudin aiheuttajaksi. ==Katso myös== *Unitauti eli afrikkalainen trypanosomiaasi ==Aiheesta muualla== *Suomen Parkinson-säätiö: 4. Uusi aika - 1950 Luokka:Tartuntataudit Luokka:Neurologiset sairaudet
Unitauti (täsmennyssivu)

Unitauti voi tarkoittaa seuraavia sairauksia: * Unitauti eli afrikkalainen trypanosomiaasi * nagana eli eläinten afrikkalainen trypanosomiaasi, nauta- ja hevoseläinten unitauti * sura eli eläinten afrikkalainen trypanosomiaasi, sikaeläinten unitauti * Von Economon tauti eli encephalitis lethargica eli unitauti Katso myös: * Narkolepsia eli nukahtelusairaus
Tiina Lindfors

Tiina Tuulikki Lindfors (s. 14. huhtikuuta 1958 Helsinki) on suomalainen tanssija-koreografi. Hän on yksi Tanssiteatteri Erin perustajista. Lindfors valmistui ylioppilaaksi vuonna 1977. Hän oli Tanssiteatteri Jazz-Pointin tanssija 1980–1985 ja tanssija-koreografi 1985–1987. Lindfors kirjoitti vuosina 1976–1990 tanssikritiikkejä Turun Sanomiin. Vuonna 1989 hän oli vieraileva koreografi Kansallisbaletissa ja vuonna 1990 Estonia-baletissa. Vuonna 1989 Lindfors perusti Tanssiteatteri Erin yhdessä Lassi Sairelan ja Eeva Soinin kanssa. Hän on tehnyt Erille yli 50 koreografiaa. Hän on esiintynyt 28 maassa noin 350 näytöksellä. Lindfors sai Suomi-palkinnon yhdessä Tanssiteatteri Erin kanssa vuonna 1995. Lisäksi hän on saanut Suomen Kulttuurirahaston tunnustuspalkinnon vuonna 1999 ja Svenska kulturfondenin palkinnon vuonna 2005. Vuonna 2011 Lindfors sai Kirkon kulttuuripalkinnon tanssidraamasta Passio. Tasavallan presidentti myönsi hänelle Pro Finlandia -mitalin 2022. Tiina Lindfors on arkkitehti Teuvo Lindforsin ja balettitanssija ja tanssikriitikko Irma Vienola-Lindforsin tytär. Hän on avoimesti lesbo. Lindfors työskenteli Setan historian ensimmäisenä toimistosihteerinä 1980-luvulla. == Lähteet == == Aiheesta muualla == * Luokka:Suomalaiset nykytanssijat Luokka:Suomalaiset koreografit Luokka:Pro Finlandia -palkitut Luokka:Vuonna 1958 syntyneet Luokka:Elävät henkilöt
Victor Hackman

Victor Axel Hackman (27. huhtikuuta 1866 Viipuri – 26. marraskuuta 1941 Helsinki) oli suomalainen geologi, joka toimi valtiongeologina ja jonka mukaan on nimetty hackmaniitti.Kuka kukin oli Viitattu 22.4.2021. Hackmanin vanhemmat olivat konsuli Woldemar Hackman ja Emilie Krohn. Hän valmistui filosofian kandidaatiksi 1890 ja tutki jo seuraavana vuonna Wilhelm Ramsayn kanssa Kuolan niemimaan mineraaleja, erityisesti nefeliini-syeniittiä. Tutkimuksesta laatimaansa väitöskirjaa hän puolusti 1894. Hackman toimi Helsingin yliopistossa assistenttina 1894–1898, petrologian dosenttina 1899–1912, geologisen toimikunnan ylimääräisenä virkamiehenä 1902–1919, vanhempana apulaisgeologina 1919–1924 sekä valtiongeologina 1919–1935. Hän osallistui aktiivisesti alansa tutkimustoimintaan ja julkaisi sen tuloksia, vieraili konferensseissa sekä laati geologisia karttalehtiä. Suomen maantieteellisen seuran rahastonhoitajana hän toimi vuodesta 1903 vuoteen 1936, jolloin hänelle myönnettiin professorin arvonimi. Hackman oli aatelissäädyssä edustaja valtiopäivillä 1900. Hackmanin veljiä olivat arkeologi Alfred Hackman ja valtiopäivämies Oskar Hackman. Victorin puoliso vuodesta 1915 oli Tyra Holm. Hyönteistieteilijä ja museonjohtaja Walter Hackman oli heidän poikansa Kuka kukin on (Aikalaiskirja) 1978, s. 164 Viitattu 3.2.2019.. == Lähteet == Luokka: Suomalaiset geologit Luokka:Suomen suuriruhtinaskunnan virkamiehet Luokka:Suomalaiset virkamiehet Luokka:Suomalaiset professorin arvonimen saaneet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka: Vuonna 1866 syntyneet Luokka: Vuonna 1941 kuolleet
Pilokarpiini

Pilokarpiini on lääkeaine, jota käytetään glaukooman ja kuivasuisuuden hoidossa. Pilokarpiini on parasympatomimeetti eli sen vaikutukset muistuttavat parasympaattisen hermoston aktiivisuutta. Rakenteellisesti se on alkaloidi ja muistuttaa välittäjäaineina toimivia histamiinia ja asetyylikoliinia. Asetyylikoliiniesteraasi, asetyylikoliinia hajottava entsyymi, ei hajota pilokarpiinia. Lääkkeen kauppanimiä ovat Fotil, Isopto Carpine ja Minims Pilocarpine nitrate. Akuutissa ahdaskulmaglaukoomassa pilokarpiini vaikuttaa kammiokulmaa avaavasti, jolloin kammionesteen poistuminen helpottuu ja silmänpaine alenee. Avokulmaglaukoomassa se lisää kammioveden poistumista. Tällöin lääke annetaan silmätippoina. Silmänpainetta alentava vaikutus alkaa muutamassa minuutissa ja kestää 4–8 tuntia. Silmässä pilokarpiini vaikuttaa myös mioottina, eli se saa pupillin pienenemään aiheuttamalla supistusspasmin parasympaattisesti hermotetussa mustuaisen supistajalihaksessa. Pilokarpiinia käytetään myös Sjögrenin oireyhtymän hoitoon sekä häiriintyneen syljenerityksen ehkäisyyn kaulan tai niskan alueen sädehoidon jälkeen. Aineen tehon glaukooman hoitoon osoitti ensimmäisenä Adolf Weber vuonna 1877. Kuten muutkin parasympatomimeetit, pilokarpiini voi aiheuttaa rauhastoiminnan kiihtymistä, suoliston toiminnan häiriöitä ja verenpaineen laskua. Pilokarpiinia saadaan Pilocarpus-suvun kasvien, kuten Brasiliassa kasvavan Pilocarpus jaborandi -pensaan lehdistä. == Lähteet == == Aiheesta muualla == * ChemSpider: Pilocarpine (5699) * KEGG: Pilocarpine (D00525) * UNII: Pilocarpine (01MI4Q9DI3) * IUPHAR ligand: 305 * ChEMBL: Pilocarpine (CHEMBL550) * Dr. Duke's Phytochemical and Ethnobotanical Databases: Pilocarpine Luokka:Parasympatomimeetit Luokka:WHO:n tärkeimmät lääkkeet
Läpi tulen

Läpi tulen on kristillistä reggaeta esittävän Kaemo-yhtyeen toinen albumi, joka julkaistiin 20. heinäkuuta 2011. Albumi jatkaa debyytin linjaa suorasukaisten sanoitusten ja jamaikalaisvaikutteisten rytmien muodossa. Albumi kävi ilmestyessään 2. sijalla Rumban albumilistalla ja 16. sijalla Suomen myydyimpien albumien listalla (viikko 31, 2011). == Kappaleet == Sävellys ja sovitukset: Kaemo, Antti Saari, Jonas Olsson, Samuel Halonen, Valtteri Heikkilä, Aslak Kaljunen, Kimmo Klemola, Noora Saari Sanoitukset: Timo Nygård, Jonas Olsson, Antti Saari, Noora Saari # # # # # # # # # # # # # == Kokoonpano == ;Yhtye * Timo Nygård – laulu, melodika * Kimmo Klemola – kitara, taustalaulu * Valtteri Heikkilä – basso * Antti Saari – koskettimet, taustalaulu * Emmanuel Isong – rummut * Satu Kolehmainen - saksofoni * Jim Hagqvist – trumpetti ;Vierailevat muusikot * Petri Kiviniemi – rummut * Kimmo Koivukoski – pasuuna * Kimmo Ollikainen, Jonne Mäkipelto, Rick Rovio – lyömäsoittimet * Noora Saari, Leena Kurki, Laura Ainali, Rick Rovio – taustalaulu ;Tuotanto * Jonas Olsson – tuottaja, äänittäjä * Alexander Björkqvist – äänittäjä (Victory Audio) * BommiTommi – miksaaja, masteroija (Ylivoima-studio) * Mikko Rossi – miksaaja, masteroija (Ylivoima-studio) * Marko Soini – kansitaide * DigitalPlant – paino, monistus == Arvostelut == * Lupaus.net: Lupaus.net: Levyarvio * Soundi: Soundi: Levyarvio == Lähteet == Luokka:Kaemon albumit Luokka:Vuoden 2011 albumit
KillaCycle

KillaCycle on kiihdytyskisoja varten rakennettu sähkömoottoripyörä, jonka suunnitteli yhdysvaltalaisen Bill Dubén johtama ryhmä. Se on maailman tehokkain ja nopeimmin kiihtyvä sähkömoottorilla varustettu moottoripyörä. Litiumioniakkujen avulla KillaCycle vie vain 0,97 sekuntia kiihtyä nollasta 95 kilometrin tuntinopeuteen. Pyörän huippunopeus on noin 274 km/h. Se maksaa NZ$145 000 (EUR 87 122,62) ja sen tekijät ovat luonnehtineet sitä "valtavaksi pyörillä varustetuksi akkuporakoneeksi". Pyörä pääsi hetkeksi otsikkoihin, kun Los Angelesissa olevan esittelyn aikana KillaCyclen suunnittelija Bill Dubé menetti pyöränsä hallinnan ja törmäsi sillä tila-autoon. Dubé loukkaantui ja hänet kuljetettiin sairaalaan. Dubé oli ennen törmäystä sanonut olevansa pyörästään ylpeä ja kehunut sitä "nopeimmaksi olemassa olevaksi pyöräksi". Video törmäyksestä levitettiin laajalti internetissä ja sitä voi katsoa Youtubessa. ==Lähteet== Luokka:Moottoripyörät
Muukalainen (vuoden 2010 elokuva)

Muukalainen (The Stranger) on vuonna 2010 suoraan DVD:lle julkaistu kanadalainen toimintaelokuva. Elokuvan on ohjannut Robert Lieberman ja käsikirjoittanut Quinn Scott. Pääosissa näyttelivät Steve Austin, Erica Serra ja Adam Beach. ==Juoni== Entinen FBI-agentti ei muista menneisyyttään ja vaeltelee pitkin Amerikkaa olettaen olevansa eri henkilö. Matkan aikana hän kuitenkin alkaa muistaa hetkiä menneisyydestään tohtori Gracen avulla. Hänen perässään ovat kuitenkin Venäjän mafia ja FBI-agentti Mason Reese, jotka yrittävät saada häneltä haltuunsa tärkeää tietoa, joka muuten tuhoaisi Reesen uran. == Rooleissa == ==Aiheesta muualla== * Leffatykin arvostelu Luokka:Vuoden 2010 kanadalaiset elokuvat Luokka:Toimintaelokuvat Luokka:Suoraan videolle julkaistut elokuvat Luokka:Robert Liebermanin ohjaamat elokuvat
Voimistelu kesäolympialaisissa 1904

Vuoden 1904 kesäolympialaisten voimistelu järjestettiin kahdessa eri osassa. 1. - 2\. heinäkuuta pidettiin moniottelu, triathlon ja joukkueottelu. Muutama kuukausi myöhemmin 29. lokakuuta järjestettiin seitsemän eri tapahtumaa yhdistetyn lisäksi. Yhdistetyn tulokset saatiin laskemalla hevosessa, hypyssä, nojapuissa ja rekissä saadut pisteet yhteen. Tämä oli kolmas kerta kun laji oli mukana olympialaisten ohjelmassa. Mukana oli 119 osanottajaa kolmesta eri maasta. Tapahtumia oli yhteensä 11, jotka kaikki olivat ainoastaan miehille. ==Mitalistit== Tapahtuma Kultaa Hopeaa Pronssia Moniottelu Julius Lenhart Wilhelm Weber Adolf Spinnler Yhdistetty Anton Heida George Eyser William Merz Triathlon Adolf Spinnler Julius Lenhart Wilhelm Weber Joukkuekilpailu Philadelphia Turngemeinde John Grieb Anton Heida Max Hess Philip Kassel Julius Lenhart Ernst Reckeweg New York Turnverein Emil Beyer John Bissinger Arthur Rosenkampff Julian Schmitz Otto Steffen Max Wolf Central Turnverein John Duha Charles Krause George Mayer Robert Maysack Philip Schuster Edward Siegler Nojapuut George Eyser Anton Heida John Duha Rekki Anton Heida Ei jaettu George Eyser Rekki Edward Hennig Ei jaettu George Eyser Hyppy George Eyser Ei jaettu William Merz Hyppy Anton Heida Ei jaettu William Merz Hevonen Anton Heida George Eyser William Merz Renkaat Herman Glass William Merz Emil Voigt Köysikiipeily George Eyser Charles Krause Emil Voigt Keilaohjelma Edward Hennig Emil Voigt Ralph Wilson ==Mitalitaulukko== 1\. 12 8 9 29 2\. 1 0 1 2 3\. 0 1 1 2 == Lähteet == *Kansainvälisen Olympiakomitean tulostietokanta == Aiheesta muualla == Luokka:Kesäolympialaiset 1904 1904
Voimistelu kesäolympialaisissa 1908

Vuoden 1908 kesäolympialaisten voimistelu järjestettiin 14. - 16\. heinäkuuta 1908 Lontoossa, Yhdistyneessä kuningaskunnassa. Tämä oli neljäs kerta kun laji oli mukana olympialaisten ohjelmassa. Mukana oli 327 osanottajaa 14 eri maasta. Tapahtumia oli kaksi, jotka kummatkin olivat vain miehille. ==Mitalistit== Tapahtuma Kultaa Hopeaa Pronssia Moniottelu Alberto Braglia Walter Tysall Louis Ségura Joukkuekilpailu Tulokset Gösta Åsbrink Carl Bertilsson Hjalmar Cedercrona Andreas Cervin Rudolf Degermark Carl Folcker Sven Forssman Erik Granfelt Carl Hårleman Nils Hellsten Gunnar Höjer Arvid Holmberg Carl Holmberg Oswald Holmberg Hugo Jahnke John Jarlén Gustaf Johnsson Rolf Johnsson Nils von Kantzow Sven Landberg Olle Lanner Axel Ljung Osvald Moberg Carl Martin Norberg Erik Norberg Tor Norberg Axel Norling Daniel Norling Gösta Olson Leonard Peterson Sven Rosén Gustaf Rosenquist Axel Sjöblom Birger Sörvik Haakon Sörvik Karl Johan Svensson Karl Gustaf Vinqvist Nils Widforss Arthur Amundsen Carl Albert Andersen Otto Authén Hermann Bohne Trygve Bøyesen Oskar Bye Conrad Carlsrud Sverre Grøner Harald Halvorsen Harald Hansen Petter Hol Eugen Ingebretsen Ole Iversen Per Mathias Jespersen Sigge Johannessen Nicolai Kiær Carl Klæth Thor Larsen Rolf Lefdahl Hans Lem Anders Moen Frithjof Olsen Carl Alfred Pedersen Paul Pedersen Sigvard Sivertsen John Skrataas Harald Smedvik Andreas Strand Olaf Syvertsen Thomas Thorstensen Eino Forsström Otto Emil Granström Johan Kemp Iivari Kyykoski Heikki Lehmusto John Lindroth Yrjö Linko Edvard Linna Matti Markkanen Kalle Mikkolainen Veli Nieminen Kalle Kustaa Paasia Arvi Pohjanpää Aarne Pohjonen Eino Railio Ale Riipinen Arno Saarinen Einar Sahlstein Aarne Salovaara Torsten Sandelin Elis Sipilä Viktor Smeds Kaarlo Soinio Kurt Stenberg Väinö Tiiri Magnus Wegelius ==Mitalitaulukko== 1\. 1 0 0 1 1\. 1 0 0 1 3\. 0 1 0 1 3\. 0 1 0 1 5\. 0 0 1 1 5\. 0 0 1 1 == Lähteet == *Kansainvälisen Olympiakomitean tulostietokanta == Aiheesta muualla == Luokka:Kesäolympialaiset 1908 1908
Robert Mills

Robert Mills voi tarkoittaa ainakin seuraavia henkilöitä: * Robert Mills (arkkitehti), yhdysvaltalainen arkkitehti * Robert Mills (fyysikko), yhdysvaltalainen fyysikko * Robert Mills, kanadalainen poliitikko * Robert Mills (soutaja), kanadalainen soutaja
USS Cowpens (CVL-25)

USS Cowpens (runkonumerot CV-25, CVL-25 ja AVT-1) oli Yhdysvaltain laivaston Independence-luokan lentotukialus, joka palveli toisessa maailmansodassa. Nimensä se oli saanut Yhdysvaltain vapaussodan Cowpensin taistelun mukaan. Aluksen lempinimi oli Mighty Moo. == Valmistus == Alus tilattiin Fargo-luokan kevyenä risteilijänä USS Huntingtonina (CL-77) New York Shipbuilding Corporationilta Camdenista New Jerseystä, missä köli laskettiin 17. marraskuuta 1941. Alus laskettiin vesille 17. tammikuuta 1943 kumminaan amiraali William F. Halseyn tytär rouva M. H. Spruance ja otettiin palvelukseen 28. toukokuuta 1943 ensimmäisenä päällikkönään R. P. McConnell. Alus luokiteltiin kevyeksi lentotukialukseksi 15. heinäkuuta 1943 runkonumerolla CVL-25.DANFS - USS Cowpens == Palvelus == Alus sijoitettiin reserviin Mare Islandilla 3. joulukuuta 1946 ja poistettiin palveluksesta 13. tammikuuta 1947. == Lähteet == Luokka:Yhdysvaltalaiset toisen maailmansodan lentotukialukset Luokka:Independence-luokan lentotukialukset
USS Langley (CVL-27)

USS Langley (runkonumero CVL-27) oli Yhdysvaltain laivaston Independence- luokan lentotukialus, joka palveli toisessa maailmansodassa. Alus palveli sodan jälkeen Ranskan merivoimien lentotukialus La Fayettena 1951–1963. == Valmistus == Alus tilattiin New York Shipbuilding Corporationin telakalta Camdenista New Jerseystä Cleveland-luokan kevyt risteilijä USS Fargona (CL-85). Aluksen köliä laskettaessa 11. huhtikuuta 1942 se oli päätetty muuttaa lentotukialukseksi nimettynä USS Crown Pointiksi. Se nimettiin 13. marraskuuta uudelleen USS Langleyksi ja alus laskettiin vesille 22. toukokuuta 1943 kumminaan presidentti Rooseveltin avustajan Harry L. Hopkinsin puoliso. Alus luokiteltiin 31. elokuuta kevyeksi lentotukialukseksi runkonumerolla CVL-27 ja se otettiin palveluskäyttöön 31. elokuuta 1943 ensimmäisenä päällikkönään W. M. Dillon.Dictionary of American Naval Fighting Ships - USS Langley == Palvelus == Alus palasi 6. tammikuuta 1946 Philadelphiaan, jossa se siirrettiin Atlantin reservilaivaston Philadelphian osastoon 31. toukokuuta. Alus poistettiin palveluksesta 11. helmikuuta 1947 ja se luovutettiin Ranskalle puolustuksen avustusohjelman mukaisesti 8. tammikuuta 1951. Ranskan merivoimat nimesi aluksen Lafayetteksi runkonumerolla R-96. Alus palautettiin Yhdysvalloille 20. maaliskuuta 1963 ja se myytiin Boston Metals Companylle Baltimoreen Marylandiin romutettavaksi.US Carriers == Lähteet == Luokka:Yhdysvaltalaiset toisen maailmansodan lentotukialukset Luokka:Independence-luokan lentotukialukset
Firenzen kasvitieteellinen puutarha

thumb|215px|Firenzen kasvitieteellisen puutarhan sisäänkäynti. Firenzen kasvitieteellinen puutarha () on Firenzen yliopiston ylläpitämä kasvitieteellinen puutarha. Se sijaitsee aivan Firenzen keskustassa ja on pinta-alaltaan 2,39 hehtaaria. Firenzen kasvitieteellinen puutarha perustettiin 1. joulukuuta 1545, kun Toscanan suurherttua Cosimo I de’ Medici osti dominikaaninunnilta maa-alueen. Puutarha tunnettiin alkujaan nimellä Giardino dei Semplici (), koska siellä viljeltiin vain lääketieteellisen tarkoitukseen käytettyjä kasveja. Alkuperäisen pohjakaavan suunnitteli Niccolò Tribolo, joka oli suunnittelut jo useita suurherttuan puutarhoja. Rakennustöistä vastasi Luca Ghini, joka oli ollut perustamassa jo Pisan kasvitieteellistä puutarhaa. Puutarhaa kehitettiin runsaasti 1700-luvulla, kun suurherttua Cosimo III de’ Medici, joka antoi puutarhan Pier Antonio Michelin johtoon. == Lähteet == == Aiheesta muualla == *Kasvitieteellisen puutarhan interaktiivinen kartta Luokka:Kasvitieteelliset puutarhat Kasvitieteellinen Puutarha
Hemosyaniini

Hemosyaniini on kuparipitoinen happea sitova proteiini. Siinä kaksi kupariatomia voi sitoa yhden happi (O2) molekyylin. Hemosyaniini molekyyli on väriltään sininen ollessaan sitonut O2-molekyylin ja väritön vapautettuaan sen. Hemosyaniini kuljettaa happea selkärangattomien, kuten nilviäisten, äyriäisten ja pääjalkaisten veressä, hemoglobiinin asemesta. == Molekyylin rakenne == UV-Spektroskopiassa Hemosyaniini osoittaa voimakasta absorbanssia 350 nm ja 580 nm aallonpituudella. IR-Spektroskopiassa happisidos (O-O) näkyy 755 cm-1 aallonpituudella. == Hemosyaniini hapenkuljettajana == Hemosyaniini (1500 kDa) on paljon suurikokoisempi molekyyli kuin hemoglobiini (68 kDa) joten siksi se kulkeekin vapaasti nilviäisten veriplasmassa eikä ole sitoutunut soluihin kuten hemoglobiini punaisiin verisoluihin == Lääkinnällinen käyttö == Vuonna 2006 julkaistiin tutkimus, jossa Concholepas concholepas merikorva-lajin verestä eristetty hemosyaniini oli tehokas eturauhassyöpää ja virtsarakonsyöpää vastaan == Lähteet == Luokka:Veri Luokka:Biokemia Luokka:Proteiinit
Vuorihallitus

Vuorihallitus oli vuosina 1858–1884 toiminut suomalainen valtion keskusvirasto, joka vastasi kaivosteollisuudesta. ==Historia== Ruotsin vallan aikana vuorilaitoksen hoito oli kuulunut Ruotsin vuorikollegiolle, jonka alaisuudessa toimi Suomen vuorimestaripiiri tai vuorikunta (Bergslag).GTK/ Tietoaineistot/Suomen kaivosteollisuus - Vuorilaitos 1809 - 1858 Vuorikollegion tehtävät siirtyivät autonomisessa Suomessa hallituskonseljin eli myöhemmän senaatin valtiovaraintoimituskunnalle, jonka alaisuuteen perustettiin vuorimestarin virka jo vuonna 1809. Vuorilaitoksen menosäännöllä 3. lokakuuta 1821 perustettiin vuori-intendentin konttori, jota johti yli- intendentti. Varsinainen vuorihallitus perustettiin uudella ohjesäännöllä 10. helmikuuta 1858. Kaksi vuotta aiemmin oli lakkautettu vanhat vuorioikeudet ja vuorikäräjät, kun niiden tehtävät siirrettiin kihlakunnanoikeuksille. Vuorihallituksen johtaja eli vuori-intendentti oli myös manufaktuurijohtokunnan jäsen. Vuoden 1885 alusta vuorihallituksen ja manufaktuurijohtokunnan tehtävät siirtyivät uudelle teollisuushallitukselle. ===Pääjohtajat=== Titteli vuoteen 1821 vuorimestari, 1821–1858 yli- intendentti, 1858 alkaen vuori-intendentti *Carl Lundström 1809 *Pehr Erik Sahlman 1809–1821 *Nils Gustaf Nordenskiöld 1823–1855 *Gustaf Fredrik Laurell 1855–1868 *Valfrid Leopold Brehmer 1868–1877 *Anders Ferdinand Thoreld vt. 1877–1880 *Enoch Hjalmar Furuhjelm vt. 1880–1884 ==Lähteet== *Pääjohtajakunta, s. 198, 200–201. SKS, Helsinki 2005. ===Viitteet=== ==Aiheesta muualla== * Tietoa vuorihallituksen arkistoaineistoista. Luokka:Suomen entiset viranomaiset ja keskusvirastot Luokka:Suomen kaivosteollisuus
Good (elokuva)

Good (televisioesityksessä myös nimellä Good – Natsi vasten tahtoaan) on vuonna 2008 ilmestynyt brittiläis-saksalais-unkarilainen elokuva, joka perustuu C. P. Taylorin näytelmään. Vicente Amorimin ohjaaman elokuvan pääosia näyttelevät Viggo Mortensen, Jason Isaacs ja Jodie Whittaker. == Juoni == 1930- ja 1940-luvuille sijoittuva elokuva kertoo John Halderista (Viggo Mortensen), saksalaisesta kirjallisuuden professorista, joka on aluksi haluton hyväksymään Saksan kansallissosialistisen työväenpuolueen ajamia aatteita. Hän kehottaa ystäväänsä ja ensimmäisen maailmansodan taistelutoveriaan, juutalaista Mauricea (Jason Isaacs), ottamaan rauhallisesti, sillä natsien valtaannousu on vain pian ohimenevä vaihe. Luennoillaan Halder kohtaa nuoren naisopiskelijan Annen (Jodie Whittaker), jonka kanssa hän ajautuu suhteeseen ja eroaa ensimmäisestä vaimostaan. Hän yrittää myös huolehtia tuberkuloosia sairastavasta äidistään ja kirjoittaa kokemuksiensa pohjalta eutanasiaan myönteisesti kantaa ottavan romaanin, joka kiinnittää natsien ja jopa itsensä Adolf Hitlerin huomion. Propagandatekstiä vastaan Halderille tarjotaan ylennystä yliopistossa ja seremoniallista paikkaa SS-joukoissa. Hän myöntyy. Juutalaisten aseman käytyä yhä kestämättömämmäksi 1930-luvun edetessä Maurice pyytää Halderia hankkimaan hänelle junalipun Pariisiin, Ranskaan. Se ei onnistu, mutta kuultuaan Ernst vom Rathin murhasta ja kristalliyön suunnitelmista Halder yrittää uudelleen ja saa hankittua lipun – enää hän ei vain löydä Mauricea sekasorron keskeltä. Myöhemmin paljastuu, että Maurice oli etsinyt häntä hänen kotoaan, mutta Anne oli antanut tämän ilmi. Elokuvan päätteeksi Halder vierailee työtehtävissään keskitysleirillä ja saa huomata, mitä hänen tekonsa ovat saaneet aikaan. == Näyttelijät == == Lähteet == Luokka:Historialliset elokuvat Luokka:Vuoden 2008 brittiläiset elokuvat Luokka:Brittiläiset draamaelokuvat Luokka:Vuoden 2008 saksalaiset elokuvat Luokka:Saksalaiset draamaelokuvat
Manufaktuurijohtokunta

Manufaktuurijohtokunta oli vuosina 1835–1884 toiminut suomalainen valtion keskusvirasto, joka vastasi teollisuuteen ja tuotantoon liittyvistä asioista. Sen tuli valvoa ja edistää manufaktuurilaitoksia, tehtaita, käsityöläisammatteja ja kotiteollisuutta sekä hankkia tietoa uusista keksinnöistä ja kehittää teknillistä koulutusta. Suomen patenttijärjestelmä kehittyi manufaktuurijohtokunnan alaisuudessa, ja se olikin nykyisen Patentti- ja rekisterihallituksen kaukainen edeltäjä. Manufaktuurijohtokunta perustettiin 20. toukokuuta 1835. Johtokunnan muodostivat senaatin valtiovaraintoimituskunnan päällikkö puheenjohtajana sekä kolme muuta jäsentä, joista yksi oli vuorilaitoksen yli-intendentti. Johtokunta johtoon asetettiin vuoden 1859 oma intendentti. Manufaktuurijohtokunta yhdistettiin vuoden 1885 alusta vuorihallituksen kanssa uudeksi teollisuushallitukseksi. ==Pääjohtajat== Titteli vuoteen 1858 puheenjohtaja, vuodesta 1859 intendentti *Lars Sackleen 1835–1840 *Lars Gabriel von Haartman 1840–1858 *Julius von Mickwitz 1859–1884 ==Lähteet== *Pääjohtajakunta, s. 197–201. SKS, Helsinki 2005. ==Aiheesta muualla== * Tietoa johtokunnan aineiston tutkimisesta Luokka:Suomen entiset viranomaiset ja keskusvirastot Luokka:Suomen teollisuushistoria